Nuoriso- ja vapaa-ajanohjauksen tutkintotoimikunta 8482 23.9.2013

Lausuntopyyntö ammatillisen koulutuksen tutkintojärjestelmän

kehittämistä koskevasta luonnoksesta hallituksen esitykseksi

viite OKM003:00/2012

Ammatillisena peruskoulutuksena suoritettavien ammatillisten perustutkintojen mitoitusperusteena

voivat olla ECVET -suosituksiin perustuvat osaamispisteet. Tutkinnon osat nimikkeen yhtenäistäminen

Kaikki luonnoksessa esitetyt lakimuutokset ovat tarpeellisia ja asiaankuuluvia. Laki ammatillisesta peruskoulutuksesta

vaikuttaa järkevältä. Myös Opetus- ja kulttuuriministeriön ja Opetushallituksen päätösvallan rajat on eritelty onnistuneesti.

Henkilökohtaistamisen merkitys on otettu huomioon laajasti sekä siihen liittyen opintojen tunnistamista ja tunnustamista korostetaan yhä enemmän. Muuttuvat työelämän tarpeet, tutkintojen työelämävastaavuus ja ammattitaitovaatimukset ovat olennaisia seikkoja.

Ammattiosaamisen näyttöjen ja tutkintotilaisuuksien erottamista voidaan pitää edelleenkin tarpeellisena, vaikka niiden yhdentymisestä on käyty keskustelua oppilaitosten ja työelämän kanssa.

Näyttötutkintojärjestelmän säilyttäminen on erityisen tärkeää: ”ammatillinen perustutkinto voidaan suorittaa tässä laissa ammatillisena peruskoulutuksena tai ammatillisesta aikuiskoulutuksesta annetussa laissa tarkoitettuna näyttötutkintona.”

Tutkintojen nimikkeiden säilyttäminen on hyväksyttävää. Perus- ja ammattitutkintojen sijoittaminen samaan viitekehykseen ja tasoon on järkevää. Ammattitaitovaatimusten ja ammatillisen osaamisen tarkastelu ja siitä johtuvat muutosesitykset ovat tarpeellisia tutkinnon perusteiden näkökulmasta. Arviointiasteikko, perustutkinnoissa asteikolla 1-3, on hyväksyttävissä.

Ammatillisena peruskoulutuksena suoritettavan tutkinnon muodostuminen noudattelee aikaisempaa periaatetta ja vaikuttaa asialliselta.

Työssäoppimisen vähimmäiskesto pysyy entisenkaltaisena. Työssäoppimisen osuus voisi kasvaa vähimmäiskestoltaan 40 osaamispisteeseen, vaikka ymmärrettävästi tässä on haastetta työelämän näkökulmasta.

Koulutustoimikuntien, koulutustoimikuntien ohjausryhmien ja tutkintotoimikuntien yhteistyötä olisi selkiinnytettävä

ja ohjeistettava sekä konkreettisesti lisättävä.

Erityistuen tarve ja toimenpiteet on otettu hyvin huomioon. Niiden merkitys ja tarve on suuri.

Hallitusohjelmaan vetoaminen on ymmärrettävää, mutta lyhytnäköistä, koska eduskunnan vaalikaudet ja hallituspuolueet vaihtuvat. Tämän vuoksi hallitusohjelmien sisällöt, tavoitteet ja painotukset muuttuvat mitä todennäköisimmin. Esitetyt muutokset ja perustelut jäävät ainoastaan yhden hallitusohjelman tahtotilaan.

Hyväksytty Vantaalla 23.9.2013

Nuoriso- ja vapaa-ajanohjauksen tutkintotoimikunta

Pekka Parviainen